“Гэтым кірункам дзейнасці займаемся другі год, — тлумачыць Аляксандр Мікалаевіч. — Малозіва прымяняецца для вытворчасці прадуктаў спецыялізаванага прызначэння. Паколькі ў гэтай сыравіне ўтрымліваецца вялікая колькасць імунаглабулінаў, на яго аснове можна выпускаць прадукты для харчавання спартсменаў, а таксама для людзей, якія маюць слабы імунітэт. Смачнымі ў нашых студэнтаў атрымліваюцца і іншыя функцыянальныя прадукты на аснове прабіятычных кампанентаў, такіх як інулін і лактулоза”.